জাতীয় নিরাপত্তার ক্ষেত্রে ট্রাম্পের পর্যবেক্ষণের তুলোধনা করেন বুশ। সিরিয়ায় আইএস জঙ্গিদের নিয়ন্ত্রণে রাশিয়ার ভূমিকা ইতিবাচক বলে মত ট্রাম্পের। বুশ বলেন, ‘‘এটা হাস্যকর।’’ ট্রাম্প বলেন, ‘‘জেব ভুল বলছেন। আগে আইএস নিয়ন্ত্রণ করতে হবে।’’ ‘ইরাক যুদ্ধ নিয়ে প্রাক্তন প্রেসিডেন্ট বুশের ইমপিচমেন্ট হলে তাতে আমার সায় থাকত’— নিজের অতীত এই মন্তব্যের সমর্থনে ট্রাম্প বিতর্কে বলেন, ‘‘সে সময় মার্কিন প্রশাসন দেশকে ভুল পথে চালিত করেছিল। ইরাকে গণবিধ্বংসী অস্ত্র আছে দাবি করে অভিযানের পরে দেখা গেল কিছুই নেই। সেই ভুল মানতে বুশ নেন পাঁচ দিন।’’ ফের ট্রাম্প বলেন, ‘‘জর্জ বুশের আমলেই ওয়ার্ল্ড ট্রেড সেন্টার ভেঙে পড়েছিল।’’